CELEX: 32009R0475
Language: sk
Date: 2009-06-05 00:00:00
Title: Nariadenie Komisie (ES) č. 475/2009 z  5. júna 2009 týkajúce sa zatriedenia určitého tovaru do kombinovanej nomenklatúry

9.6.2009   
            
            
               SK
            
            
               Úradný vestník Európskej únie
            
            
               L 144/11
            
         
      NARIADENIE KOMISIE (ES) č. 475/2009
   z 5. júna 2009
   týkajúce sa zatriedenia určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Na zaistenie jednotného uplatňovania kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo k nej pridáva akékoľvek ďalšie členenie a ktorá je ustanovená v osobitných predpisoch Spoločenstva so zreteľom na uplatňovanie sadzobných a iných opatrení týkajúcich sa obchodu s tovarom.
            
         
               (3)
            
            
               Podľa uvedených všeobecných pravidiel tovar opísaný v stĺpci 1 tabuľky uvedenej v prílohe by sa mal zatriediť pod kód KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa kódu KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júna 2009
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok vyrobený z plastu (tzv. „tesnenie kábla“) (1) s celkovými rozmermi približne 1 cm (priemer) × 0,8 cm (dĺžka).
                  Tento výrobok má stredový otvor a na povrchu z vonkajšej strany je rebrovaný.
                  Je konštrukčne navrhnutý na použitie s elektrickými konektormi v motorových vozidlách s cieľom chrániť elektrické spoje pred prachom, vlhkosťou, olejom a ostatnými zložkami, ktoré sa bežne nachádzajú v prostredí auta.
               
               
                  3926 90 97
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov KN 3926, 3926 90 a 3926 90 97.
                  Výrobok sa nepovažuje za časť elektrického prístroja v zmysle poznámky 2b) k triede XVI, pretože jeho prítomnosť nie je nevyhnutná na to, aby konektor fungoval, ale len zlepšuje jeho funkčnosť. Zatriedenie do položky 8538 ako časti a súčasti určené výhradne alebo hlavne na použitie s prístrojmi položky 8536 je preto vylúčené.
                  Výrobok sa nepovažuje za izolačné vybavenie pre elektrické spotrebiče položky 8547, pretože nie je špecificky konštrukčne navrhnutý na izolačné účely, ale na ochranu elektrických spojov.
                  Tento výrobok sa preto zatrieďuje do číselného znaku KN 3926 90 97 ako ostatné výrobky z plastov.
               
            
         
      
         (1)  Obrázok slúži len na informáciu.